Αλατάς Μαγνησίας

Ο Αλατάς (ή Γαλάτεια) είναι νησίδα του Παγασητικού κόλπου με έκταση 0,566 τ.χλμ. και υψόμετρο 10 μ. η οποία βρίσκεται στο νοτιοανατολικό τμήμα του κόλπου, πολύ κοντά στις ακτές της χερσονήσου της Μαγνησίας και νοτιοδυτικά της Μηλίνας. Το όνομα του νησιού οφείλεται στις αλυκές που υπήρχαν στην απέναντι ακτή. Το νησί είναι μακρόστενο. Έχει την ίδια βλάστηση με την απέναντι ακτή και καλύπτεται στο μεγαλύτερο μέρος του από ελαιώνες. Στο νησί βρίσκεται η μονή των Αγίων Σαράντα στην οποία μέχρι το 2001 έμεναν πέντε μοναχοί ενώ σύμφωνα με την απογραφή 2011 κανένας. Ανήκει διοικητικά στην κοινότητα Τρικερίου. Το 1822 στη νησίδα, μεταξύ Ελλήνων επαναστατών και Τουρκαλβανών έγινε φονική μάχη που κατέληξε με νίκη των Ελλήνων.

Εξωτερικοί σύνδεσμοι
Αλατάς Μαγνησίας
Το νησάκι Αλατάς (Ν.Μαγνησίας) ΑΝΩΘΕΝ στο https://www.youtube.com/

Παραπομπές 

Νησιά του Παγασητικού
Ελληνικές βραχονησίδες
Δήμος Νοτίου Πηλίου